Săptămâna speranței, pentru Trump: învestirea pentru candidatura oficială la Casa Albă, prezentarea celui care va fi vicepreședinte
Începând de luni, Milwaukee va găzdui convenția Partidului Republican, care îl va învesti oficial pe fostul președinte Donald Trump pentru candidatura la alegerile prezidențiale din noiembrie. Mii de susținători sunt așteptați să asiste la încoronarea eroului lor, mai ales după tentativa de asasinat de sâmbătă. Ei se reunesc pentru convenția partidului, un eveniment istoric de înaltă tensiune, zguduit de tentativa de asasinat. Fostul om de afaceri, în vârstă de 78 de ani, este probabil să fie întâmpinat cu o fervoare sporită de susținătorii săi, comentează BFMTV. Trump urmează să-l anunțe pe coechipierul său în cursa pentru Casa Albă, adică pe cel care va fi vicepreședinte în caz de victorie în alegeri.